HILLSONG TV Vain hetkeksi 1/2
Onko sinua joskus loukattu pahasti?
Meitä toisinaan loukataan. Jopa Jeesus totesi tämän.
Osaatko käsitellä loukkaantumisen tunteita ja jatkaa elämääsi?
Tänään aiheenani on loukkaantuminen ja sen käsittely.
Opetuksen nimi on "vain hetkeksi".
Uskon, että opetukseni voi auttaa sinua.
Elämäsi voi mullistua, jos kuuntelet, joten pysy kanavalla.
Sananl. 4:23 Yli kaiken varottavan varjele sydämesi, -
sillä sieltä elämä lähtee.
Ihmisten ongelmat ja olosuhteet ovat erilaisia.
Jokainen elää omien olosuhteidensa keskellä.
Joudumme kamppailemaan olosuhteidemme keskellä,
ja silti ne voivat muuttua hyvin äkkiä.
Olen tullut siihen tulokseen, että rakkaan ihmisen menetys -
on varmasti olosuhteista kaikkein vaikein.
Ei voi odottaa ihmisen unohtavan sellaista kokemusta.
Tänään haluan puhua käsittelyä kaipaavista ongelmista.
Olosuhteiksi määrittelen kaiken sen, mitä tapahtuu ympärillämme.
Käsittelemättömät ongelmat taas pysyvät sydämessä.
Käsittelemättömät ongelmat syntyvät usein olosuhteiden takia.
Sananl. 4:23 Yli kaiken varottavan varjele sydämesi,
sillä sieltä elämä lähtee.
Olosuhteet eivät määrää tulevaisuuttamme.
Käsittelyä odottavat ongelmamme ja suhtautumistapamme niihin -
määräävät elämämme suunnan.
Tuossa jakeessa pistää silmään sana "varjele".
Elämän alkutaival on ehkä helppo.
Kokemattomana on helppo innostua tulevaisuudesta ja luottaa Jumalaan.
On helppo uskoa Jumalan sanaan ja siihen, -
että Jumala valvoo Sanansa toteutumista.
Sitten kuitenkin alkaa kertyä käsittelemättömiä ongelmia.
Sydämen käsittelemättömät ongelmat ovat aina yhteydessä -
vaikeisiin olosuhteisiin.
On katsottava tapaa, jolla käsittelemme ongelmia.
Joskus meillä voi olla ongelmia Jumalan kanssa.
Ehkä olemme menettäneet omaisemme, emmekä ymmärrä, miksi.
Joskus meillä on ongelmia itsemme kanssa.
Meillä saattaa olla avio-ongelmia -
tai ongelmia työpaikalla.
Jollain seurakuntalaisella on ehkä ongelma minun suhteeni.
Sydämen ongelma voi saada syntynsä mistä vain.
En usko kenenkään selviytyvän elämästään ilman näitä ongelmia.
Meidän on suhtauduttava niihin vakavasti.
Jakeessa käytetään hepreankielistä sanaa, joka viittaa rajoihin.
Olosuhteet eivät aseta meille rajoja.
Rajoituksia syntyy, kun sydämessä on käsittelemättömiä ongelmia.
Sydämen käsittelemättömät ongelmat ovat sidoksissa elämän ongelmiin.
Tiedätte varmasti, että apostoli Paavali joutui kohtaamaan -
monia vaikeuksia.
Hän joutui usein haastaviin olosuhteisiin.
Hän joutui haaksirikkoon, häntä vastustettiin ja jopa vainottiin.
Hänkin joutui kamppailemaan sydämen ongelmien kanssa.
Korinttolaiskirje kertoo siitä, kun Paavali oli Makedoniassa, -
josta hän kirjoittaa korinttolaisille.
2. Kor. 7:5 Sillä ei Makedoniaan tultuamme lihamme saanut -
mitään rauhaa, vaan me olimme kaikin tavoin ahdistetut;
ulkoapäin taisteluja, sisältäpäin pelkoa.
Paavali tunsi joutuneensa ongelmiensa piirittämäksi.
Kaiken lisäksi hän oli peloissaan.
Hän oli väsynyt, häntä vastutettiin ja häntä pelotti.
Ulkopuolella taisteluja, sisäpuolella pelkoa.
Taisteluja ulkopuolella, ristiriitoja sisällä.
Ongelmia ulkona ja sisällä. Tämä oli Paavalin tilanne.
Myös korinttolaisilla oli käsittelemättömiä ongelmia.
Ne johtuivat Paavalista.
Raamattu kertoo korinttolaisten olleen hankalia.
Heillä oli jatkuvasti kiistoja.
Sen lisäksi he olivat kuunnelleet valheopettajia -
ja kääntyneet Paavalia vastaan.
Silloin Paavali kirjoitti heille murskaavan kirjeen.
Kirje sai korinttolaiset tunnistamaan ongelmansa.
En halua, että tämä tärkeä asia menee ohi korvienne.
2. Kor. 7:8. Kuunnelkaa nyt Paavalia.
Sillä vaikka murehutinkin teitä kirjeelläni, -
en sitä kadu, ja jos kaduinkin, niin minä - kun näen, -
että tuo kirje on, vaikkapa vain vähäksi aikaa, -
murehuttanut teitä...
Kiinnitä huomiota sanoihin "vain vähäksi aikaa".
Joskus uskovalla on käsittelemättömiä ongelmia.
Silloin on osattava käsitellä niitä.
On luonnollista esittää Jumalalle kysymyksiä.
Se ei kuitenkaan saa jatkua loputtomiin.
Sydämen ongelmia on ratkaistava uutterasti, -
sillä ne asettavat elämällemme rajat.
Olosuhteilla ei ole niin suurta merkitystä.
Kaikkea ei tarvitse unohtaa.
Jos suree läheisen kuolemaa, voi käsittelyaika olla pitkäkin.
Meidän on kuitenkin päätettävä hoitaa sydämemme ongelmia.
Ehkä joku on loukannut sinua sanoin tai teoin.
Ehkä aviomies on lakannut puhumasta vaimolle.
Ei meitä ole tehty puusta. Saamme kokea tunteita.
Olemme ihmisiä.
Loukkaukset sattuvat. Kaikki ei aina ole reilua.
Menetämme rakkaan, tai jotain muuta odottamatonta tapahtuu.
Kaikki tämä on luvallista.
Meidän on annettava itsellemme lupa loukkaantua, -
mutta vain vähäksi aikaa.
Sen jälkeen meidän on käsiteltävä asia.
Emme saa antaa käsittelemättömien asioiden määrätä elämäämme.
Voimme selviytyä vaikeuksista voittajina.
Luetaan nämä samat jakeet Message-raamatunkäännöksestä.
Pidän hyvin paljon näistä Paavalin sanoista korinttolaisille.
Hän oli pahoittanut korinttolaisten mielen.
Hän oli tästä tietoinen.
Kuunnelkaa näitä sanoja.
2. Kor. 7:8-10 Sillä vaikka murehutinkin teitä kirjeelläni, -
en sitä kadu, ja jos kaduinkin, niin minä - kun näen, -
että tuo kirje on, vaikkapa vain vähäksi aikaa, murehuttanut teitä, -
nyt iloitsen, en siitä, että tulitte murheellisiksi, -
vaan siitä, että murheenne oli teille parannukseksi; -
sillä te tulitte murheellisiksi Jumalan mielen mukaan...
Vaikeuksien olisi vietävä meitä lähemmäs Jumalaa, -
ei kauemmas Hänestä.
2. Kor. 7:9-10 ...ettei teillä olisi mitään vahinkoa meistä.
Sillä Jumalan mielen mukainen murhe saa aikaan parannuksen,-
joka koituu pelastukseksi ja jota ei kukaan kadu;
mutta maailman murhe tuottaa kuoleman.
Sillä katsokaa, kuinka suurta intoa juuri tuo Jumalan mielen mukainen -
murehtimisenne on saanut teissä aikaan, mitä puolustautumista, -
mitä paheksumista, mitä pelkoa, ikävöimistä, kiivautta, -
mitä kurittamista! Olette kaikin tavoin osoittaneet olevanne -
puhtaat tässä asiassa.
Minkälaiseksi sinä osoittaudut, kun käsittelet sydämesi ongelmia?
Pidätkö jostain kipeästä asiasta kiinni koko lopun elämäsi?
Määritteleekö se elämisesi rajat?
Joudutko katkaisemaan välit joihinkin tiettyihin ihmisiin?
2. Kor. 7:5 Sillä ei Makedoniaan tultuammekaan lihamme saanut -
mitään rauhaa, vaan me olimme kaikin tavoin ahdistetut:
ulkoapäin taisteluja, sisältäpäin pelkoa.
Sitten Paavali jatkaa.
2. Kor. 7:6. Mutta Jumala, joka masentuneita lohduttaa, -
lohdutti meitä Tiituksen tulolla.
Kuunnelkaa tarkasti.
Kuinka Paavali reagoi sydämensä ristiriitoihin?
Hän alkoi puhua Jumalasta, joka lohduttaa.
Ongelmien keskellä etsimme aina lohdutusta.
Joskus käännymme väärien ihmisten tai tahojen puoleen.
Saatamme etsiä lohtua syömisestä tai juomisesta.
Saatamme etsiä ihmisiä, jotka rohkaisisivat meitä itsesääliin.
Tässä raamatunkohdassa puhutaan lohdutuksesta kolme kertaa.
2. Kor. 7:5-6 Mutta Jumala, joka masentuneita lohduttaa,
lohdutti meitä Tiituksen tulolla.
Eikä ainoastaan hänen tulollansa, -
vaan myöskin sillä lohdutuksella, jonka hän oli teistä saanut...
Paavali siis lohduttautui myös niillä uutisilla,
joita Tiitus toi korinttolaisista.
Jos et halua antaa ongelmien rajoittaa elämääsi,
sinun on käsiteltävä sydämessäsi olevat ongelmat.
Tähän liittyy kolme erittäin tärkeää asiaa.
Ensimmäinen niistä on Jumalan luo juokseminen.
Paavali rohkaisi korinttolaisia juoksemaan Jumalan luokse.
Älkää etääntykö Jumalasta.
Älkää työntäkö Jumalaa pois, vaikka ette ymmärtäisikään kaikkea, -
mitä Hän tekee.
Joitain asioita emme voi ymmärtää.
Silloin on helppo katkeroitua ja suuttua Jumalalle.
Silloin saattaa helposti irtaantua itse elämän lähteestä.
Hepr. 1:1-2 Sittenkuin Jumala muinoin monesti ja monella tapaa -
oli puhunut isille profeettain kautta, -
on hän näinä viimeisinä päivinä puhunut meille Pojan kautta...
Jumala puhuu yhä ihmisille.
Kivun ja vaikeuksien keskellä on muistettava juosta Jumalan luo.
Kaikkivaltias Jumala on luvannut puhua sinulle -
Pyhän Henkensä ja Sanansa kautta, kunhan vain lähestyt Häntä.
Ensimmäinen tärkeä asia oli siis Jumalan luo juokseminen.
Nyt siirrymme toiseen tärkeään asiaan.
2. Kor. 7:6 Mutta Jumala, joka masentuneita lohduttaa, -
lohdutti meitä Tiituksen tulolla...
Paavali ei saanut lohdutusta vain Tiituksen tuomista uutisista.
Hän kiitti Jumalaa siitä, että Hän oli lähettänyt Tiituksen.
Jumala lohdutti häntä lähettämällä Tiituksen.
Tiitus oli Jumalan Paavalille määräämä ystävä.
Jos haluat käsitellä ongelmiasi ja pysyä pystyssä -
vastoinkäymistenkin keskellä, -
pidä huolta Jumalan antamista ihmissuhteista.
Keitä Jumala on pannut elämääsi?
Jotkut ovat olleet ystäviä, oppi-isiä tai työtovereita.
Jotkut ovat olleet hengellisiä poikia tai tyttäriä.
Jotkut ovat olleet samassa työryhmässä mukana.
Jotkut heistä ovat tulleet elämäämme ihmeen kautta.
Jumalan antamasta ihmissuhteesta ei voi erehtyä.
Kun painiskelet sydämessäsi olevien ongelmien kanssa,
anna Jumalan lohduttaa sinua Hänen antamiensa ystävien kautta.
Elämäämme voi tulla hyvin erilaisia ihmisiä.
Tärkeimpiä ovat kuitenkin ihmiset, jotka Jumala johdattaa luoksemme.
Keitä Jumala on tuonut elämääsi?
Osaatko vastata?
Joskus on hyvä tietää, ketkä ovat Jumalalta tulleita ystäviä.
Välillä joudumme painiskelemaan katkeruuden -
tai jonkin muun tunteen kanssa, ja se on luonnollista.
Kenenkään ei voi odottaa selviävän elämästä ilman vaikeita tunteita.
Se olisi kohtuutonta.
Näissä tilanteissa kannattaa etsiä lohtua Jumalan antamista ystävistä.
Pysy lähellä heitä, sillä Jumalan antamat ystävyyssuhteet -
ovat aina vihollisen hyökkäysuhan alla.
Niitä on varjeltava.
Olen nähnyt ihmisiä, joiden ongelmat jäivät käsittelemättä.
Lopulta nuo ongelmat alkoivat rajoittaa heidän elämäänsä.
Se on murheellista.
Juoskaa Jumalan antamien ystävien luo.
2. Kor. 7. luku kertoo Paavalin kärsineen monista vaikeuksista.
Makedoniaan tultuaan hän ei ollut saanut levätä.
Hän oli hyvin väsynyt.
Ongelmat olivat piirittäneet hänet.
Ulkopuolella oli taisteluja, sisäpuolella pelkoa.
Paavali taisteli joka rintamalla.
Silloin hän alkoi kiittää Jumalaa.
On erittäin tärkeää hakea lohtua oikeasta paikasta.
Paavali etsi lohtua oikeista ihmisistä ja Jumalasta.
Hän tiesi, mikä voima on paikallisessa seurakunnassa.
Hän alkoi kirjoittaa korinttolaisille,
joiden tilanne lopulta rohkaisi häntä itseään.
Korinttolaiset olivat loukkaantuneet -
Paavalin kirjoittamasta kirjeestä.
Paavali sanoi tietävänsä, että hänen kirjeensä oli pahoittanut -
korinttolaisten mielen, mutta että mielipaha kesti vain vähän aikaa.
Monet eivät ymmärrä, että asioita on murehdittava vain vähän aikaa.
He pitävät kiinni kivustaan.
He eivät ikinä unohda, kuinka joku sanoi heille pahasti.
Se voi vaikuttaa heidän ystäviinsä ja tulevaisuuteensa.
Murhe ei saisi kestää kuin vain vähän aikaa.
Vanha testamentti opettaa, että omaa vartiopaikkaa ei saa jättää, -
vaikka johtaja loukkaisi.
Esimerkiksi loukkaus työpaikalla voi helposti johtaa -
oman vartiopaikan jättämiseen.
Silloin joutuu kauemmas omasta tehtävästä ja tarkoituksesta.
Koskeeko tämä sinun elämääsi?
Oletko antanut jonkin loukkauksen alkaa rajoittaa elämääsi -
ja tulevaisuuttasi?
Päätä, että kaikella on aikansa.
Jotkin asiat sattuvat enemmän kuin toiset.
Jos olet joutunut suremaan omaisen kuolemaa, voi aika olla pitkäkin.
Meidän on kuitenkin tiedettävä, että jatkamisessa on voimaa.
Emme saa pysähtyä yhteen paikkaan liian pitkäksi aikaa.
Meidän on osattava liikkua kohti Jumalan antamia lupauksia.
Voimme edetä kohti Jumalan meille valmistamaa tulevaisuutta.
Vanhemmilleni tuli asumusero minun ollessani kolmevuotias.
Kaksi vuotta vanhempi siskoni hoiti meitä, kun äiti oli työmatkoilla.
Tuli aikoja, jolloin meillä ei ollut ruokaa kotona.
Eräs koulukaverini sanoi, että jos pystyisin maksamaan bussilipun,
voisin tulla hänen luokseen syömään.
Yhtenä päivänä menin linja-autolla hänen luokseen.
Hän sanoi, että sinä iltana oli nuortenilta.
Kun astuin sisälle seurakuntaan ja kuulin ihmisten rukoilevan, -
tunsin tulleeni kotiin.
Sinä yönä annoin elämäni Kristukselle.
Tunsin, että olin löytänyt valtavan aarteen.
Nukkumaan mennessäni tunsin, kuinka joku kantoi minua.
Se oli Hänen rakkautensa, ja se täytti sydämeni joka sopukan, -
jopa ne kaikkein vaikeimmat perhettäni koskevat muistot.
Olen ihmeissäni siitä, että Jumala valitsi minut ja rakastaa minua.
Kun laulan, kuvittelen perheeni olevan kuulijoiden joukossa, -
jossain salin perällä.
Laulan heidän puolestaan.
Laulaessani en ainoastaan uhraa ylistystä Jumalalle, -
vaan myös taistelen perheenjäsenteni puolesta.
Uskon, että Jumala on suunnitellut näin.
USKO, TOIVO, RAKKAUS
Tällä ohjelmalla ei ole katsojia vain Australiassa,
vaan ympäri maailmaa.
Voimme saavuttaa ihmisiä television kautta.
Jos tämä opetus kosketti sinua, ota meihin yhteyttä.
Haluaisimme jutella kanssasi siitä, mitä voisit saavuttaa Kristuksessa.
Jos asut lähellä meitä, olet tervetullut kokouksiimme.
Soita meille, niin saat selville kokousten ajankohdat.
Sinulla on valtavia mahdollisuuksia.
Jeesuksessa voit löytää syyn olemassaolollesi.
Rukoilen, että löytäisit Jumalan armon ja hyvyyden kohdallasi.
Isä, kiitän sinua siitä, että voit muuttaa ihmisten elämän.
Annamme Sinulle kaiken kunnian, Jeesuksen nimessä, aamen.
"Rise" Ylistyksenjohtaja Joel Houston
Maailma, herää eloon, nosta silmäsi aamua kohden
Sydämemme sykkivät jälleen elämää, mikä ei lakkaa
Rakkautesi ei ikinä lakkaa
Hän rikkoi erottavan väliseinän pyhässä törmäyksessä
Pyhä, arkiseksi naamioitu, vei syntimme ja häpeämme ristille
Jumalamme, et ikinä petä meitä
Katsokaa, kuinka kadotetut palaavat; avatkaa kaikki ovet
Katsokaa, kuinka vuorovesi kääntyy, rakkaus ja armo lisääntyvät
Kun valosi ympäröi maailman, koko luomakunta näkee sen
Kuulkaa vapauden ääntä, kun laulumme kaikuu tyhjyyteen
Nyt kanssa enkelten, koroitamme pyhää nimeäsi
Tästedes laulamme kiitostasi, ikuisesti
Pysymme rakkaudessa, antaudumme sinulle
Nousemme, juoksemme, elämme julistaaksemme nimeäsi
Elämme kiittääksemme sinua ikuisesti
Minulla on rauhantehtävä. Kutsun kaikkia kansoja
Etsin ihmisiä, jotka uskovat. Näkeekö kukaan?
Meillä on rauha kuin ase, ei sota. Kaikki haluavat samaa
Sopusointua ja toivoa koko maailmaan
Yhdessä joka kansaan, joka löytää rauhaa ihmiskunnalle
Hän alkoi valmistella sinua jo ennen maan perustusta.
Hän asetti sinut tänne, jotta hyödyttäisit itseäsi ja muita -
Jumalan kunniaksi.
Palvomme Jumalaa, jolle kaikki on mahdollista.
Hän odottaa malttamattomana, -
että Hän saisi osoittaa sinulle ihmeitä tekevän voimansa.
COLOUR-KONFERENSSI 2012 Sydney-Lontoo-Kiova-Kapkaupunki
Suomennos: Hanna Tischer